Приложение №24

**ПЛАН**

**ЗА ЗАЩИТА**

**ПРИ ПОЖАРИ**

**В ОБЩИНА РАЗГРАД**

Р А З Г Р А Д

2023 година

**1. Цел:**

1.1 Намаляване на неблагоприятното въздействие на опасните фактори върху човешкия живот, социалната и икономическата структура на общности, инфраструктура, собственост и природната среда.

1.2 Осигуряване на ефективно и ефикасно управление на риска от пожари чрез партньорство и по-добра координация.

1.3 Създаване на способности за реагиране и възстановяване при пожари.

**2. Обхват:** Планът се прилага за територията на община Разград. Изпълнението на плана се извършва от съставните части на Единната спасителна система на територията на община Разград и Общинския щаб за изпълнение на общинския план за защита при бедствия и взаимодействие с областния щаб.

**3. Описание на ситуацията:** Пожарите, които е възможно да възникнат на територията на областта са следните типове:

• Пожари в горски територии;

• Пожари в земеделски земи, пасища и необработваеми площи;

• Пожари в урбанизирани територии (жилищни сгради, обществени сгради и производствени обекти).

Горските и полските пожари са характерни за общината през сухите летни месеци. Нерегламентираното палене на стърнища за освобождаване на обработваемите площи от растителните отпадъци, води до запалване на нискостеблена и високостеблена горска растителност. Пожари може да възникнат и при нарушаване на технологичната дисциплина в обектите от фармацевтичната и хранителна промишленост, работещи с лесно запалими и горими материали, отделящи силно токсични вещества.

Такива обекти са:

“АДМ-Разград”ЕАД

“Пилко” АД

“Биовет”АД-клон Разград

“Еко-България”ЕАД-Разград

„Семпе-2“ЕООД

Бензиностанция-6202 “Петрол”АД

Бензиностанция с газостанция на OMW

Бензиностанция с газостанция на SEL

Газостанция “Социалинвест”

Метанстанция „Дид-Снежана Дамянова“ЕООД

Газостанция „Фортуна“ЕООД

Бензиностанция с газостанция „Релакс”

Бензиностанция с газостанция „Лукойл България” ЕООД-Б-73 Разград

Бензиностанция с газостанция „Лукойл България” ЕООД-О-755 Разград

Бензиностанции „Абритус ойл ЕООД Разград- 3бр.

Всеки обект от горния списък има разработен авариен план съгласно чл. 35, ал.1 от Закона за защита при бедствия, като един екземпляр от плана има в общината.

Горски и полски масиви в населените места в общината

Горецитираните обекти са с висока степен на пожароопасност, съхраняват и работят с опасни химически вещества и смеси, втечнени въглеводороди и фармацевтични продукти. При определени условия е възможно да възникне експлозия, пожар и замърсяване на околната среда /обгазяване/

**3.1 Пожари в горски територии и земеделски земи:**

На територията на община Разград е възможно възникването на различни по вид, характери и размери горски и полски пожари, които могат да предизвикат значителни материални щети и понякога и човешки загуби.

Рискът от горски пожари за община Разград е определен като нисък. След анализиране на възникналите пожари на територията на областта, като основните фактори, указващи съществено влияния за възникване на пожарите са: опожаряване на растителност (стърнища и ливади) – 41 %; небрежност – 23 %; естествени – 1 %; умишлени – 5 %; неизвестни – 30 %.

Практиката показва, че най-често пожарите се причиняват от два и повече фактори, които въздействат едновременно. В голям процент от случаите, небрежността, проявена от човешкия фактор е в основата на възникване на пожарите.

Характерно за областта/общината е високият процент на земеделските територии (общо 1 907 934 дка), които заемат 70,7% от площта на областта, при средна стойност за страната 58,7%.

В същото време горските територии са относително по-малко. С обща площ 547 142 дка те, представляват 22,4% от общата територия на областта, докато средният процент за страната е 33,6%. Най-голям е относителния им дял в Община Завет – 35,0%, а най-малък в Община Лозница – 17,8%.

**3.2 Пожари в урбанизирани територии (жилищни сгради, обществени сгради и производствени обекти)**

Характеризират се с висока температура и обилно димоотделяне, поради високо горимо натоварване и използваните изкуствени материали. В зависимост от степента на застрояване на територията и в съчетание с природни фактори (суша или силен вятър) и неблагоприятните фактори на пожара е възможно огъня да обхване голям брой сгради и да предизвика значителни материални щети и човешки жертви. Възможно е да се наложи мащабна евакуация и много жители да останат продължителен период без дом.

При пожар в жилищна сграда или сграда с места за настаняване, важен фактор е и по кое време на денонощието възниква пожара, като при пожар в малките часове на денонощието рискът от човешки жертви е значителен - хотели, болнични заведения, жилищни сгради и други.

При пожар в сграда или помещение с голям брой посетители са възможни човешки жертви поради възникване на паника, което да затрудни евакуацията - дискотеки, ресторанти, спортни зали, молитвени храмове, училища, детски градини, театри, музеи, читалища и други.

При пожари в производствени сгради и помещения или инсталации с използване на горими течности и/или горими газове съществува опасност от възникване на скоростно горене или взрив, вследствие на което да има човешки жертви.

При всички видове пожари основния опасен фактор е димът.

Най-голяма концентрация на жилищни сгради, училища, детски градини има в гр. Разград. Функционират стадиони за футбол и тренировки, спортна зала, театрални зали и читалище.

**4. Приети условия за планиране:**

За планиране като най-опасни и сложни са определени сценариите по точка 3.1 и точка 3.2 със следните условия:

4.1 Голям брой засегнати жители и възможни човешки жертви;

4.2 Труднодостъпни територии при горските пожари. Липса на противопожарно водоснабдяване.

4.3 Необходимост от въвеждане на значителен технически и човешки ресурс при гасене горски пожари.

4.4 Засегнат обществен и жилищен сграден фонд, както и унищожено и увредено имущество.

4.5 Опасност от епидемии.

4.6 Загинали животни, обезлесени територии и възможни екологични щети.

**5. Последователност на действията:**

**5.1 Оперативна готовност:**

Данни за индекса на пожароопасност за територията на страната се предоставят от Националния институт по метеорология и хидрология (НИМХ) и се извършва чрез Оперативна система за анализ на текущите условия на пожароопасност на територията на страната и прогноза за два дни напред на базата на прогнозите на регионалния числен атмосферен модел Аладин.

Данните са обществено достъпни на сайта на НИМХ, а освен това се предоставят на Средствата за масова комуникация, на областни и общински администрации, на държавни органи и институции. Данни се предоставят и на Националния оперативен център на ГДПБЗН и Оперативните центрове на РДПБЗН.

|  |  |
| --- | --- |
| **Степен на риск** | **Описание** |
| Малък | Съществуващи пожари се само загасяват и е малко вероятно да възникват нови. Жизнени пожари са възможни само като тлеене в дълбоки сухи слоеве. |
| Умерен | Възможни са леки и бавно развиващи се пожари. Съществуващи пожари се гасят лесно от наземни екипи с помпи и ръчни инструменти. |
| Голям | Възможни са умерени до силни пожари с въвличане на дървесни корони само локално. Пожарите са трудни за овладяване от наземни екипи. Често се налага използване на тежка екипировка за овладяване на пожарите (булдозери, камиони-цистерни, самолети). |
| Много голям | Възможни са много силни пожари с частично или пълно въвличане на дървесните корони. Предните фронтове на пожарите е невъзможно да бъдат овладени от наземни екипи. Налагат се въздушни атаки със забавящ агент (retardant), за да се атакуват успешно предните фронтове на пожарите. |
| Екстремален | Възможни са бързо разпространяващи се много силни пожари с въвличане на дървесните корони. Пожарите са трудни за овладяване. Действията по погасяване се ограничени само по фланговете на пожара. Възможни са само индиректни действия, насочени срещу предните фронтове на пожарите. |
| Не се пресмята (сняг) | Не се извършват изчисления за този район. (Наличие на снежна покривка). |

Ранното предупреждение и оповестяването на органите на изпълнителната власт и на населението при бедствия се определят с Наредбата за условията и реда за функциониране на националната система за ранно предупреждение и оповестяване на органите на изпълнителната власт и населението при бедствия и за оповестяване при въздушна опасност, приета с ПМС № 48 от 1.03.2012 г. (Обн. ДВ, бр. 20 от 2012 г.).

Дежурният в ОЦ на РД ПБЗН, оперативният дежурен на ОД МВР, дежурните по областен и общински съвети за сигурност получават информация за параметрите на пожара и я обменят по между си. Информацията може да се получава и от НОЦ-ГД ПБЗН, ЕЕНСП-112, Националния институт по метеорология и хидрология, Регионална дирекция по горите, Държавните ловни и горски стопанства, свидетели, потърпевши и други.

ОЦ на РД ПБЗН уведомява компетентните съставни части на единната спасителна система и координират по-нататъшната дейност на основата на стандартна оперативна процедура.

Компетентните съставни части на ЕСС, отговорни за изпълнение на дейностите при големи пожари са:– РД ПБЗН, ОД МВР, РЦСМП, БЧК, кмет на засегната община и доброволно формирования към нея, Регионална дирекция по горите, Държавните ловни и горски стопанства, Областно пътно управление, РЗИ, ОДБХ, РИОСВ, „В и К“ дружествата и фирмите включени в плана за защита при бедствия. Същите привеждат в готовност силите и средствата за реагиране.

ОЦ на РД ПБЗН оповестява общинския щаб на засегнатата община за изпълнение на съответния план за защита при бедствия по заповед на кмета на общината или Директора на РД ПБЗН.

При техническа неизправност на Националната система за ранно предупреждение и оповестяване на органите на изпълнителната власт, дежурният по Общински съвет за сигурност оповестява личния състав на общинския щаб по разпореждане на кмета.

Дежурните екипи на РД ПБЗН, ОД МВР, РЦСМП, поддържат постоянна оперативна готовност и работят на непрекъснат сменен режим.

Времето за привеждане в готовност на останалите структури в работно време е 30 минути, а в извън работно време – 60 минути.

**5.2 Ред за активиране на плана:**

Кметът на общината обявява със заповед бедствено положение за цялата или за част от територията на общината. Копие от заповедта по ал. 1 се изпраща незабавно на областния управител и на министъра на вътрешните работи. С обявяването на бедствено положение се въвежда общинският план за защита при бедствия. Кметът на общината, подпомаган от изградения на основание чл. 65(1),т.7 от Закона за защита при бедствия щаб за изпълнение на общинския план за защита при бедствия и за взаимодействие с областния щаб, съвместно с компетентните държавни и общински органи и организации, търговски дружества и еднолични търговци, центрове за спешна медицинска помощ, други лечебни и здравни заведения, юридически лица с нестопанска цел, включително въоръжените сили и доброволни формирования по чл.41 от ЗЗБ, при **възникване на пожари**, създава такава организация на работа, гарантираща в кратки срокове оказване на медицинска помощ на пострадалите, ограничаване мащабите на възможните последствия, защита на населението и ликвидиране на последствията /източниците/ на рискови фактори за населението и околната среда. Със заповед кметът определя ръководител на операциите.

Организират се и се провеждат следните мероприятия:

-извършване на анализ и оценка на обстановката с оглед прогнозиране на последствията от пожара и изготвяне на предложение, и предварителни указания за прилагане на защитни мерки за населението, животните и материалните ценности;

-населението се предупреждава по местните радиа, телевизии, преса и се препоръчва на водачите на МПС да не предприемат рискови пътувания извън населените места;

-незабавно се информират висшестоящите органи, съгласно определения ред;

-извършва се медицинско осигуряване и оказване на медицинска помощ на засегнатото население;

-уведомяват се и се привеждат в готовност за работа Доброволното формирование, предвидено за действие в групировката на силите и средствата;

-аварийните екипи се осигуряват с необходимите с технически, транспортни и комуникационни средства, извършват анализ, оценка и прогнозиране на обстановката.

Ако мащаба на бедствието надхвърля възможностите за справяне с наличните сили и средства на ЕСС на общинско ниво и са необходими допълнителни ресурси, кметът на общината, може да поиска от областния управител помощ и обявяване на бедствено положение на областно ниво, чрез оперативния център на РДПБЗН-Разград. С обявяването на бедствено положение на областно ниво, се въвежда областният план за защита при бедствия и управлението преминава на областно ниво, с възможност за използване на всички налични сили, средства и ресурси на територията на областта.

Общинският щаб за изпълнение на общинския план за защита при бедствия в засегнатите територии продължава да изпълняват своите функции и задължения, като координацията и управлението на силите и средствата на ЕСС се осъществява на областно ниво от областния управител и щабът за изпълнение на областния план за защита при бедствия.

Искане на допълнителни ресурси се извършва чрез попълване на приложение №6 в приложение №4 СОП към основния план.

**5.3 Определяне на защитни действия:**

**5.3.1 Пожари в горски територии:**

* Приемане, анализиране и разпределяне на информацията за мащабите на последствията от пожара;
* Установяване на мястото, границите, посоката на разпространение, застрашени обекти, наличие на хора в зоната на пожара и други.
* Определяне на маршрутите за придвижване и осигуряване на коридори на специализираната техника;
* Издирване, спасяване и евакуация -при данни за хора в зоната на пожара;
* Оказване на първа долекарска помощ на пострадали;
* Транспортиране на пострадали до лечебни заведения;
* Защита на застрашени обекти;
* Гасителни действия;
* Преустановяване движението на превозни средства по пътища и жп линии;
* Преустановяване експлоатацията на магистрални петролопроводи, газопроводи и електропроводи;
* Осигуряване на водоснабдяване;
* Осигуряване на допълнителна техника и човешки ресурс за направа на пътища, просеки и други мероприятия;
* Забрана или ограничаване влизането на лица в мястото на намесата;
* Въвеждане на летателна техника на МО за гасене и военни формирования, при необходимост и след разрешение на Министъра на отбраната въз основа на искане на Областния управител;
* Извършване замерване на параметрите на въздуха в населени места, които са в близост до зоната на пожара;
* Периодично информиране на населението за бедствието и даване на препоръки за поведение и действие по националните и местни медии;
* Провеждане на евакуация на жителите на застрашени населени места.

**5.3.2 Пожари в урбанизирани територии (жилищни сгради, обществени сгради и производствени обекти):**

* Приемане, анализиране и разпределяне на информацията за мащабите на последствията от пожара;
* Установяване на мястото, границите, посоката на разпространение, броя на хората за евакуация и броя на хората за евакуация със специфични нужди (болни, деца, бременни и други), характера и обема на разрушенията или повредите на сгради и съоръжения;
* Определяне на маршрутите за придвижване и осигуряване на коридори на специализираната техника;
* Издирване и спасяване;
* Гасителни действия;
* Оказване на незабавна помощ, евакуация и извеждане на застрашените и пострадалите и осигуряване на безопасността им;
* Осигуряване на пътища за спасяване и евакуация на хора, животни, имущество и материални и културни ценности, чрез разрушаване на сгради или части от тях, разглобяването на конструкции, отстраняване, унищожаване или повреждане на имущество или насаждения, когато няма друг начин за извършването на дейността;
* Оказване на първа долекарска помощ;
* Транспортиране на пострадали до лечебни заведения;
* Спасяване на животни, имущество, културни и материални ценности;
* Защита на застрашени обекти;
* Забрана или ограничаване влизането на лица в мястото на намесата;
* Ограничаване на произшествието в производства с рискови вещества и материали;
* Прекъсване на електрозахранването, спиране на газоподаването или топлоенергията в мястото на намесата, в зависимост от спецификата на обекта;
* Осигуряване на непрекъснато подаване на водни количества за нуждите на гасителните мероприятия;
* Осигуряване на обществения ред и охрана на имущество, материални и културни ценности;
* Преустановяване движението на превозни средства по пътища и жп линии;
* Извършване замерване на параметрите на въздуха;
* Периодично информиране на населението за бедствието и даване на препоръки за поведение и действие по националните и местни медии;
* Провеждане на евакуация на жителите на застрашени населени места.

**5.4 Предупреждение и оповестяване на населението:** Предупреждението на населението в случай на пожар се извършва чрез Националната система за ранно предупреждение и оповестяване и регионалните медии.

За територията на общината се подава акустичен сигнал от електромеханичните сирени без речева информация. Предприемат се действия за допълнително оповестяване чрез мегафони и/или с автомобили оборудвани с високоговорители на РД ПБЗН Разград, ОД МВР Разград и общинските администрации.

Информация за характеристиките, прогнозата и мащабите на бедствието, указания за поведение и действие на населението се подава и чрез регионалните оператори на радио и телевизионни програми, както и чрез радиотранслационните възли в населените места.

Отговорникът за публична информация към Общинския щаб за защита при бедствия, организира предоставянето на информация за населението чрез медиите за мащабите на бедствието, и предприетите мерки от изпълнителната власт и Единната спасителна система.

**5.5 Изпълнение на защитни действия:** Повечето защитни действия се прилагат едновременно съобразно обстановката и решенията на Общинския щаб за защита при бедствия и ръководителя на операциите.

|  |  |
| --- | --- |
| **ДЕЙСТВИЯ** | **ОТГОВОРНИ СТРУКТУРИ** |
| **І. Пожари в горски територии:** | |
| Приемане, анализиране и разпределяне на информацията за мащабите на последствията от пожара. | ЕЕНСП 112, ОЦ на РДПБЗН, ОДМВР, дежурен в общинския съвет за сигурност, РДГ, ДЛС и ДГС, РИОСВ за резерватите. |
| Установяване на мястото, границите, посоката на разпространение, застрашени обекти, наличие на хора в зоната на пожара и други. | РДПБЗН, РДГ, ДЛС и ДГС, РИОСВ, ОДМВР, кмет община. |
| Определяне на маршрутите за придвижване и осигуряване на коридори на специализираната техника. | РДПБЗН, РДГ, ДЛС и ДГС, РИОСВ, ОДМВР. |
| Издирване, спасяване и евакуация -при данни за хора в зоната на пожара. | РДПБЗН, РДГ, ДЛС и ДГС, ОДМВР, доброволно формирование. |
| Оказване на първа долекарска помощ на пострадали. | РДПБЗН, ЦСМП, |
| Транспортиране на пострадали до лечебни заведения. | ЦСМП, БЧК, РДПБЗН. |
| Защита на застрашени обекти. | РДПБЗН, доброволно формирование, РДГ, ДЛС и ДГС. |
| Гасителни действия. | РДПБЗН, доброволно формирование, РДГ, ДЛС и ДГС. |
| Преустановяване движението на превозни средства по пътища и жп линии. | ОПУ, ОДМВР, кмет на община за общинската пътна мрежа. |
| Преустановяване експлоатацията на магистрални петролопроводи, газопроводи и електропроводи. | Собственици на съоръженията. |
| Осигуряване на водоснабдяване. | РДПБЗН, общински щаб за защита при бедствия. |
| Осигуряване на допълнителна техника и човешки ресурс за направа на пътища, просеки и други мероприятия. | РДПБЗН, общински щаб за защита при бедствия. |
| Забрана или ограничаване влизането на лица в мястото на намесата. | ОДМВР, охранителни фирми при необходимост. |
| Въвеждане на летателна техника на МО за гасене и военни формирования, при необходимост и след разрешение на Министъра на отбраната въз основа на искане на Областния управител. | Областен щаб за защита при бедствия, общински щаб за защита при бедствия |
| Извършване замерване на параметрите на въздуха в населени места, които са в близост до зоната на пожара. | РИОСВ. |
| Периодично информиране на населението за бедствието и даване на препоръки за поведение и действие по националните и местни медии. | Общински щаб за защита при бедствия- връзки с обществеността. |
| Провеждане на евакуация на жителите на застрашени населени места. | Провежда се след заповед на  кмет на община. |
| **ІІ. Пожари в урбанизирани територии (жилищни сгради, обществени сгради и производствени обекти):** | |
| Приемане, анализиране и разпределяне на информацията за мащабите на последствията от пожара. | ЕЕНСП 112, ОЦ на РДПБЗН, ОДМВР, дежурни в областен и общински съвети, РИОСВ за обекти с опасни вещества. |
| Установяване на мястото, границите, посоката на разпространение, броя на хората за евакуация и броя на хората за евакуация със специфични нужди (болни, деца, бременни и други), характера и обема на разрушенията или повредите на сгради и съоръжения. | РДПБЗН, ОДМВР, РИОСВ, РЗИ, кмет община, собственици на обекти. |
| Определяне на маршрутите за придвижване и осигуряване на коридори на специализираната техника. | РДПБЗН, ОДМВР, ОПУ, кмет на община. |
| Издирване и спасяване. | РДПБЗН, ОДМВР, доброволно формирование. |
| Гасителни действия. | РДПБЗН, доброволно формирование. |
| Оказване на незабавна помощ, евакуация и извеждане на застрашените и пострадалите и осигуряване на безопасността им. | Кмет на община, РДПБЗН, доброволно формирование, собственици на обекти. |
| Осигуряване на пътища за спасяване и евакуация на хора, животни, имущество и материални и културни ценности, чрез разрушаване на сгради или части от тях, разглобяването на конструкции, отстраняване, унищожаване или повреждане на имущество или насаждения, когато няма друг начин за извършването на дейността. | Кмет на община, РДПБЗН, доброволно формирование. |
| Оказване на първа долекарска помощ. | ЦСМП, доброволно формирование, БЧК. |
| Транспортиране на пострадали до лечебни заведения. | ЦСМП, БЧК, РДПБЗН. |
| Спасяване на животни, имущество, културни и материални ценности. | РДПБЗН, доброволно формирование, собственици на обекти. |
| Защита на застрашени обекти. | РДПБЗН, доброволни формирование, собственици на обекти. |
| Забрана или ограничаване влизането на лица в мястото на намесата. | ОДМВР, охранителни фирми при необходимост. |
| Ограничаване на произшествието в производства с рискови вещества и материали. | РДПБЗН, доброволно формирование, собственици на обекти. |
| Прекъсване на електрозахранването, спиране на газоподаването или топлоенергията в мястото на намесата, в зависимост от спецификата на обекта. | Доставчици на услугата, РДПБЗН. |
| Осигуряване на непрекъснато подаване на водни количества за нуждите на гасителните мероприятия. | В и К дружества, кмет на община. |
| Осигуряване на обществения ред и охрана на имущество, материални и културни ценности. | ОДМВР, охранителни фирми при необходимост. |
| Преустановяване движението на превозни средства по пътища. | ОПУ, ОДМВР, кмет на община за общинската пътна мрежа. |
| Извършване замерване на параметрите на въздуха. | РИОСВ, РДПБЗН. |
| Периодично информиране на населението за бедствието и даване на препоръки за поведение и действие по националните и местни медии. | Общински щаб за защита при бедствия- връзки с обществеността. |
| Провеждане на евакуация на жителите на застрашени населени места при необходимост. | Провежда се след заповед на  кмет на община. |

**5.6 Изпълнение на дейности по възстановяване:**

**Редът е разписан в Раздел VI от Плана за защита при бедствия – Възстановяване и подпомагане.**

Организирането, координирането, съхранението и предоставянето на населението на дарения и помощи се извършва от Областния съвет на БЧК със съдействието на кмет на община.

Неотложните възстановителни работи след бедствие за обектите общинска собственост, се организират от кмета на общината, съгласно общинския план за защита при бедствия, а за обектите държавна собственост – от областния управител и териториалните структури на министерства и ведомства.

Общинският щаб за изпълнение на общинския план за защита при бедствия на база оценка и анализа на ситуацията предлага решения за възстановяване на жизнено важни услуги за населението.

|  |  |
| --- | --- |
| **Дейности** | **Отговорни структури** |
| Осигуряване на палатки, фургони и сглобяеми къщи за останалите без подслон. Настаняване на евакуирано население. | Кмет на община, общ.адм., БЧК, РДСП. |
| Организиране на разпознаването и погребването на загиналите. | РЗИ, Болнични заведения, ОДМВР, кмет на община, погребални агенции. |
| Организиране на загробването на умрели животни. | Кмет на община, ОДБХ, собственици на големи животновъдни обекти. |
| Оценка на състоянието на епидемиологичната и епизоотичната обстановка. | РЗИ и ОДБХ. |
| Оценка на годността на водоизточниците и питейната вода. | РИОСВ, РЗИ, В и К дружествата. |
| Почистване и дезинфекция. | Кмет на община, собственици на обекти, РЗИ, БЧК, доброволно формирование. |
| Оглед на обекти от критичната инфраструктура и действия по възстановяването им. | Собственици на обекти. |
| Възстановяване на електроподаването, газоподаването и водоподаването. | Доставчици на услугите. |
| Организиране на пунктове за раздаване на храна, вода и стоки от първа необходимост. | Кмет на община, БЧК, РДСП. |
| Организиране и разпределяне на помощи от дарителски кампании. | Кмет на община, БЧК. |
| Проверка за налично замърсяване с радиоактивни източници, промишлени отровни вещества или биологично замърсяване. | РИОСВ, АЯР, РЗИ, ОДБХ. |
| Определяне на обекти, на които е необходимо да се осигури незабавна охрана. | ОДМВР, кмет на община, Общински щаб за защита при бедствия. |
| Проверка на състоянието на големите животновъдни обекти. | ОДБХ, ОД Земеделие, собственици на големи животновъдни обекти. |
| Осигуряване на обществения ред. | ОДМВР, частни охранителни фирми при необходимост. |
| Оценка на щетите и определяне на сгради, които е необходимо да бъдат разрушени. | Кмет на община и институции, собственици на сгради, Комисии по реда на Правилника на МКВПМС. |
| Лечение на пострадали. | Болнични заведения, МЗ. |
| Оказване на психологична помощ и психосоциална подкрепа на пострадалите и на спасителните екипи. | БЧК, РЗИ, ОДМВР. |
| Мероприятия по хигиенизиране на големи животновъдни обекти и осигуряване на прехрана на животните. | Собственици на животновъдни обекти, ОДБХ. |
| Мероприятия по връщане на културни и материални ценности при извършено разсредоточаване. | Кмет на община и собственици на културни и материални ценности. |
| Провеждане на залесителни мероприятия. | РДГ, ДГС. |

**6. Организация и разпределение на отговорностите:**

**6.1 Основни части на Единната спасителна система:** Предприемат незабавни действия по изпълнението на плана.

**6.2 Кмет на община:**

* Организира и ръководи защитата при пожар в общината;
* Създава организация за ранно предупреждение за бедствия;
* Създава със заповед общински щаб за изпълнение на общинския план за защита при бедствия и за взаимодействие с областния щаб;
* Със заповед определя ръководител на операциите
* Може да обяви бедствено положение на територията на общината или на част от нея в зависимост от мащабите и последиците от пожара. Кметът може да възложи на членове на общинския щаба изпълнението на определени допълнителни функции по планиране и логистика.

**6.3 Общинският щаб за изпълнение на Общинския план за защита при бедствия и за взаимодействие с Областният щаб извършва:**

* Анализ и оценка на обстановката;
* Предлага на кмета за одобрение решения относно необходимия обем и ресурсно осигуряване на спасителни и неотложни аварийно-възстановителни работи за предотвратяване, ограничаване и ликвидиране на последствията от пожара и за подпомагането на засегнатото население;
* Осъществява контрол по изпълнението на задачите и мерките за овладяване на бедствието;
* Информира чрез медиите населението за развитието на бедствието, за предприетите действия за неговото ограничаване и овладяване и за необходимите предпазни мерки и действия;
* Докладва на кмета за хода на провежданите защитни мероприятия.
* Членовете на Общинския щаб за защита при бедствия изпълняват дейности съгласно утвърдени функционални задължения (приложения към документи областен щаб).

Общинският щаб за изпълнение на общинския план за защита при бедствия осъществява дейността си в гр. Разград, ул. „Бели лом“ №37а в зала 308 на 3-ти етаж, а при необходимост, в сградата на РД ПБЗН Разград или друго място, определено съобразно обстановката.

**7. Ръководство и координация:**

**7.1 Ръководител на операциите:** Определя се със заповед на кмета. Осъществява взаимодействието и координацията между частите на единната спасителна система, участващи в изпълнението на дейностите при пожар. Притежава необходимата експертиза и опит.

Ръководителят на операциите организира и контролира изпълнението на одобрените решения на Общинския щаб за изпълнение на Общинския план за защита при бедствия.

При провеждане на спасителни и неотложни аварийно-възстановителни работи има право да:

* забрани или ограничи влизането на лица в района на бедствието;
* нареди временно извеждане на лица от района на бедствието;
* разпореди незабавно извършване или спиране на строителни работи, теренни преустройства или разрушаване на строежи или части от тях с цел предотвратяване или намаляване на негативните последици от бедствието;
* поиска от юридически или физически лица предоставяне на помощ в съответствие с възможностите им;
* създаде щаб на ръководителя на операциите с представители на участващите екипи от единната спасителна система;
* раздели района на бедствието на сектори или на участъци, да определи техни ръководители, да им възлага задачи, както и да разпределя сили и средства за тях.

**7.2 Оперативен център на РД ПБЗН:** Осъществява координация на съставните части на единната спасителна система:

* Приема и оценява информацията за бедствието;
* Уведомява компетентните съставни части на единната спасителна система и координира по-нататъшната дейност на основата на стандартни оперативни процедури
* Извършва ранно предупреждение и оповестяване на органите на изпълнителната власт, съставните части на единната спасителна система и населението;
* По искане на ръководителя на операциите организира включването на предвидените в плановете за защита при бедствия съставни части на единната спасителна система, както и допълнителни сили и средства.

**8. Събиране и обмен на информация за бедствието:** Оперативният център в РД ПБЗН Разград приема и оценява информацията за пожара и последиците от него. Получената и предадена гласова информация в и от оперативния център се записва и архивира с възможности за последващо прослушване.

В зависимост от мащаба и последиците от пожара, периода на събиране и обобщаване на информацията е на всеки 1 час, а при необходимост по-често. При нормализиране на обстановката периода може да удължи на 2 пъти дневно. Данните се предават в Общинския щаб за защита при бедствия.

Предаването на информацията на национално ниво се извършва съгласно стандартна оперативна процедура

Информацията в ОЦ на РД ПБЗН Разград се получава от:

* Приетите информация и сигнали, подадени от населението на ЕЕНСП 112 Районен център Русе и Националния оперативен център.
* Информация и сигнали от дежурните по общински съвет в общините.
* Информация и сигнали от дежурния в областния съвет за сигурност.
* Информация от дежурния в ОД МВР Разград и от дежурния в Районна координационна централа на ЦСМП Разград.
* Информация от ръководителя на операциите и екипите в мястото на намесата.
* Информация от обекти на критичната инфраструктура.
* Служители на Регионална дирекция по горите, Държавните ловни и Държавните горски стопанства.
* Служители от РИОСВ Русе - при пожари в резервати и защитени зони от „Натура 2000“.

**9. Комуникации:** Наличните средства и възможности за комуникация в областта са директните телефонни връзки, мобилните телефонни връзки, радио връзки и интернет. Предприятията, осъществяващи електронни съобщения, са длъжни да съдействат на МВР за осъществяване на комуникациите при бедствия и на Националната система за спешни повиквания с единен европейски номер 112 (чл. 30 от ЗЗБ).

За комуникация се използват и средствата, работещи на работния честотен диапазон на МВР. При възможност и при необходимост допълнително могат да се използват средствата за комуникация на таксиметрови и транспортни фирми и други.

**10. Ресурсно осигуряване на плана:**

Финансовото осигуряване на плана се осигурява от Държавния бюджет чрез МКВПМС, Общинските бюджети, Бюджетите на министерства и ведомства, дарения и други.

Финансовото и материално-техническото осигуряване на плана за защита при бедствия/пожари се осигурява от:

- държавния бюджет чрез МКВПМС;

- бюджетите на министерствата и ведомствата;

- общинските бюджети;

- търговските дружества и едноличните търговци - за обектите им;

- дарения и други.

Финансовото и материално-техническото осигуряване на защитата при бедствия/пожари/ включва:

- текуща издръжка на силите и средствата на единната спасителна система;

- производство, ремонт, доставки на техника, оборудване и друго имущество, необходимо за защитата при бедствия/пожари/;

- проектиране и извършване на капитално строителство, изграждане и поддържане на системи за ранно предупреждение и оповестяване при пожари;

- управление на недвижими имоти и движими вещи - държавна собственост, предоставени на министерства и ведомства за защита при бедствия/пожари/;

- осъществяване на международно икономическо и научно-техническо сътрудничество в областта на защитата при бедствия/пожари/;

- социални и обслужващи дейности;

- контрол върху производството, сертификацията и атестирането на техниката и друга специална продукция за защита при бедствия/пожари/;

- създаване и поддържане на кризисни запаси от материални средства и горивно-смазочни материали за осигуряване защитата на населението при бедствия/пожари/;

- предоставяне на държавни и общински имоти и движими вещи за целите на защитата;

- други дейности, свързани с осигуряването на защита при бедствия/пожари/.

Ресурсното осигуряване за изпълнение на дейностите, заложени в плана е дадено в **приложение № 9 към основния план.**

**11. Приложения към план за защита при пожари**

**Приложение № 1 -** Схема за координация на съставните части на ЕСС;

**Приложение № 2 -**  Разчет за необходимостта от хранителни продукти, вода, лекарствени средства и медицински изделия на 1 човек за три дни. Складове на едро за хранителни стоки и хлебопроизводители.;

**Приложение № 3 -** Медицинско осигуряване на СНАВР;

**Приложение № 1**

**ОБЕКТИ ОТ НАЦИОНАЛНОТО СТОПАНСТВО**

**СИЛИ**

**ЗА РЕАГИРАНЕ**

**ЕДИННА**

**СПАСИТЕЛНА**

**СИСТЕМА**

**ОБЛАСТЕН УПРАВИТЕЛ**

**ЩАБ**

**КМЕТ НА ОБЩИНА**

**ЩАБ**

**СИЛИ ЗА РЕАГИРАНЕ В ОБЩИНАТА**

**РЪКОВОДИТЕЛИ НА ОБЕКТИ ОТ НАЦИОНАЛНОТО СТОПАНСТВО**

**СИЛИ ЗА РЕАГИРАНЕ В ОБЕКТА**

**ОКИЦ**

**Ръководител**

**на място**

**112**

**ОУПБЗН**

**ЦСМП**

**ОД на МВР**

**Спешно**

**повикване**

**Системи за мониторинг и**

**наблюдение**

**НОКИЦ**

**Схема за координация на съставните части на ЕСС**

Приложение № 2

РАЗЧЕТ

за необходимостта от хранителни продукти, вода, лекарствени средства и медицински изделия на 1 човек за три дни

|  |  |  |  |  |  |
| --- | --- | --- | --- | --- | --- |
| **Хранителни продукти и вода** | **Количе-**  **ство** | **Лекарствени**  **средства** | **Количе-**  **ство** | **Медицински**  **изделия** | **Количе-**  **ство** |
| Хляб | 3 бр. | Антидепресанти | 10 табл. | Превързочни м-ли | 10 бр. |
| Консерви-месни | 6 бр. | Антибиотик | 10 табл. | Шини | 1 бр. |
| Млечни продукти | 600 гр. | Аналгетични | 10 табл. | Дезинфектанти | 100 гр. |
| Колбаси | 600 гр. | Спазмолитик | 10 табл. | Спринцовки едн.упот. | 1 бр. |
| Захарни изделия | 6 бр. | Нитрати | 10 табл. |  |  |
| Консерви-зеленчуци | 200 гр. |  |  |  |  |
| Минерална вода | 6 л. |  |  |  |  |

mso12

**Приложение № 3**

**МЕДИЦИНСКО ОСИГУРЯВАНЕ НА С Н А В Р**

**1. Център за спешна медицинска помощ /ЦСМП/, филиали на ЦСМП, екипи за оказване на спешна помощ.**

Разпределението на структурите от системата за спешна медицинска помощ в област Разград по общини е както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  по  ред | Област,  община | Ц С М П | ФЦСМП | Спешно  отделение  към МБАЛ | Реанима-ционни  екипи | Лекарски  екипи | Долекар-  ски екипи | Транс-портни  екипи |
|  | **Област Разград** | 1 | 5 | 1 | 3 | - | 2 | 1 |
| 1. | Община Разград | 1 | 1 | 1 | 1 | - | 2 | 1 |
| 2. | Община Исперих | - | 1 | - | 1 | - | - | - |
| 3. | Община Кубрат | - | 1 | - | 1 | - | - | - |
| 4. | Община Завет | - | - | - | - | - | - |  |
| 5. | Община Лозница | - | 1 | - | - | - | 1 | - |
| 6. | Община Самуил | - | - | - | - | - | - | - |
| 7. | Община Цар Калоян | - | 1 | - | - | - | 1 | - |

**2. Информация за възможностите на лечебните и здравни заведения да осъществяват медицинско осигуряване /леглови фонд, медицинска апаратура, транспортни средства – линейки и друг транспорт/ и други.**

***а/ Леглови фонд.***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| №  по  ред | Област,  община | Болнични  легла  /общо/ | От тях:\* | | | | | | | | | |
| ХЛ | Тр.Л | ТЛ | ПЛ | РИЛ | АГЛ | ИЛ | НЛ | РФЛ | Други |
|  | **Област Разград** | **634** | **86** | **10** | **142** | **158** | **16** | **45** | **10** | **79** | **15** | **73** |
| 1. | Община Разград | 438 | 53 | 10 | 95 | 130 | 10 | 20 | 10 | 40 | 15 | 55 |
| 2. | Община Исперих | 100 | 18 | - | 24 | 12 | 6 | 10 | - | 18 | - | 12 |
| 3. | Община Кубрат | 92 | 15 | - | 23 | 16 | - | 15 | - | 21 | - | 2 |
| 4. | Община Завет | 1 | - | - | - |  |  | - | - | - | - | 1 |
| 5. | Община Лозница | 1 | - | - | - |  |  | - | - | - | - | 1 |
| 6. | Община Самуил | 1 | - | - | - |  |  | - | - | - | - | 1 |
| 7. | Община Цар Калоян | 1 | - | - | - |  |  | - | - | - | - | 1 |

**\* Забележка:**

**ХЛ** - хирургични легла

**Тр.Л** - травматологични легла

**ТЛ**  - терапевтични легла

**ПЛ**  - педиатрични легла

**АГЛ**  - акушеро-гинекологични легла

**ИЛ**  - инфекциозни легла

**НЛ** - неврологични легла

**РФЛ**  - рехабилитационни и физиотерапевтични легла

**други** - урологични и психиатрични легла и легла във филиалите на ЦСМП

***б/ Транспортни средства.***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  по  ред | Област, община, здравни и  лечебни заведения | Всичко | От тях : | | | | | |
| линейки | реаномо-  били | флуоро-  графи | леки | леко-  товарни | товарни |
| 1 | 2 | 3 | 4 | 5 | 6 | 7 | 8 | 9 |
|  | **Област Разград** | **41** | **9** | **5** | **1** | **20** | **3** | **-** |
| ***1.*** | ***Община Разград*** | ***24*** | ***6*** | ***1*** | ***1*** | ***15*** | ***1*** | ***-*** |
| 1.1. | РИЗ - Разград | 5 | - | - | - | 5 | - | - |
| 1.2. | ДМСГД - Разград | 3 | - | - | - | 2 | 1 | - |
| 1.3. | ЦСМП – Разград | 9 | 5 | 1 | - | 3 | - | - |
| 1.4. | ДКЦ І - Разград | - | - | - | - | - | - | - |
| 1.5. | МБАЛ – Разград | 7 | 2 | - | 1 | 4 | - | - |
|  |  |  |  |  |  |  |  |  |
| ***2.*** | ***Община Исперих*** | ***5*** | ***1*** | ***2*** |  | ***2*** | ***-*** | ***-*** |
| 2.1. | ЦСМП – филиал Исперих | 2 | - | 2 | - | - | - | - |
| 2.2. | МБАЛ - Исперих | 3 | 1 | - | - | 2 | - | - |
|  |  |  |  |  |  |  |  |  |
| ***3.*** | ***Община Кубрат*** | ***9*** | ***2*** | ***2*** | ***-*** | ***3*** | ***2*** | ***-*** |
| 3.1. | ЦСМП – филиал Кубрат | 3 | 1 | 2 | - | - | - | - |
| 3.2. | МБАЛ - Кубрат | 6 | 1 | - | - | 3 | 2 | - |
|  |  |  |  |  |  |  |  |  |
| ***4.*** | ***Община Лозница*** | ***2*** | ***-*** | ***2*** | ***-*** | ***-*** | ***-*** | ***-*** |
| 4.1. | ЦСМП – филиал Лозница | 2 | - | 2 | - | - | - | - |
|  |  |  |  |  |  |  |  |  |
| ***5.*** | ***Община Цар Калоян*** | ***1*** | ***1*** | ***-*** | ***-*** | ***-*** | ***-*** | ***-*** |
| 5.1. | ЦСМП – филиал Цар Калоян | 1 | 1 | - | - | - | - | - |

**3. Възможности и задачи на лечебните и здравни заведения при СНАВР.**

*а/ Разпределение на лекарите в първичната извън болнична помощ и на аптеките в област Разград*

**(броя на населението е към 31.12 2010 г.)**

|  |  |  |  |  |  |  |  |
| --- | --- | --- | --- | --- | --- | --- | --- |
| №  по  ред | Област, общини | Население  (брой) | АПМП-ИП\* | АПМП-ГП\* | АПСП-ИП\* | АПСП-ГП\* | Аптеки |
|  | ***Област Разград*** | ***132 004*** | ***58*** | ***6*** | ***65*** | ***6*** | ***46*** |
| 1. | Община Разград | 55 004 | 26 | 2 | 43 | 4 | 29 |
| 2. | Община Исперих | 22 816 | 10 | - | 11 | 2 | 5 |
| 3. | Община Кубрат | 19 789 | 8 | 4 | 8 | - | 5 |
| 4. | Община Завет | 11 097 | 3 | - | 1 | - | 3 |
| 5. | Община Лозница | 9 534 | 5 | - | 3 | - | 1 |
| 6. | Община Самуил | 7 533 | 4 | - | - | - | 1 |
| 7. | Община Цар Калоян | 6 231 | 2 |  | 2 |  | 2 |

\* Забележка:

- АПМП-ИП – амбулатория за първична медицинска помощ – индивидуална практика;

- АПМП-ИП – амбулатория за първична медицинска помощ – групова практика

- АПМП-ИП – амбулатория за първична стоматологична помощ – индивидуална практика;

- АПМП-ИП – амбулатория за първична стоматологична помощ – групова практика;

***б/ Специализирани медицински екипи.***

|  |  |  |  |  |  |  |
| --- | --- | --- | --- | --- | --- | --- |
| №  по  ред | Вид на медицинския екип | РЗИ  (брой) | МБАЛ-Разград  (брой) | МБАЛ-Исперих  (брой) | МБАЛ-Кубрат  (брой) | Общо за областта |
| 1. | Общохирургичен | - | 4 | 1 | 1 | 6 |
| 2. | Травматологичен | - | 2 | - | - | 2 |
| 3. | Офталмологичен | - | 1 | - | - | 1 |
| 4. | Анестезиологичен | - | 1 | - | - | 1 |
| 5. | Микробиологичен | 1 | - | - | - | 1 |
| 6. | Хигиенен | 1 | - | - | - | 1 |
| 7. | Дезинфекционен | - | - | - | - | - |
|  | **Всичко:** | **2** | **9** | **1** | **1** | **13** |