Приложение № 22

**П Л А Н**

**ЗА ЗАЩИТА НА НАСЕЛЕНИЕТО**

**ПРИ ВЪЗНИКВАНЕ НА БУРИ, СНЕГОНАВЯВАНИЯ**

**И ОБЛЕДЯВАНИЯ**

Р А З Г Р А Д

2023 година.

**1. Цел:**

1.1 Намаляване на неблагоприятното въздействие на опасните фактори върху човешкия живот, социалната и икономическата структура на общности, инфраструктура, собственост и природната среда.

1.2 Осигуряване на ефективно и ефикасно управление на риска от снеговалежи и снегонавявания чрез партньорство и по-добра координация.

1.3 Създаване на способности за реагиране и възстановяване при снеговалежи и снегонавявания

**2. Обхват:**

Планът се прилага за територията на община Разград. Изпълнението на плана се извършва от съставните части на Единната спасителна система на територията на община Разград и Общинския щаб за изпълнение на общинския план за защита при бедствия и взаимодействие с областния щаб.

**3. Описание на ситуацията:**

На територията на община Разград републиканската пътна мрежа се управлява от „Областно пътно управление”, гр. Разград, което е специализирано звено към Агенция „Пътна инфраструктура”, а управлението на общинските пътища се осъществява съответно от кметовете на общини в областта. През територията на общината не преминават магистрали. Снежните виелици и заледявания са често явление за община Разград. Характерни са за месеците декември, януари и февруари, но могат да се появят и през останалите зимни месеци. Обилните снеговалежи, придружени със силни бури, снегонавявания, образуват снежни преспи, обледяване на пътищата и съоръженията. Не са редки случаите, когато цялата пътна мрежа в общината за два-три дни става непроходима. Нарушава се дейността на електропреносната мрежа и водоснабдителната система, а от това следват и негативни последствия за населението и обектите в експлоатация.

1.2.На база оценката на риска, като критични са номинирани и определени следните обекти от “Транспорт” и “Енергетика”.

Критични места от критичната инфраструктура:

Далекопровод-110кv

Подстанция

Път Е-70 Русе-Варна

Ж.п. линия Русе –Варна

Общински път за с.Островче

Общински път за с.Раковски

Общински път –“АДМ-Разград” депо ТБО

Път II-49 Търговище–Разград

При ниски температури през зимните месеци се образуват заледени участъци по основните направления изброени по-горе. За осигуряване на безопасно и безаварийно движение по пътищата е развърнат пункт за инертни материали (пясък, чакъл и луга) в района на гр. Разград.

През зимния период се образува обледеняване на електропроводите, което води до скъсване на проводниците и счупване на придържащите ги стълбове.

По време на същия период е силно затруднено осигуряването на населението от града и населените места на общината с хляб и други стоки от първа необходимост. Затруднено е осигуряването и снабдяването на животновъдните ферми и стопанства с фуражи за изхранване на животните.

Обилните снеговалежи предизвикват нарушения в електроснабдяването, водоснабдяването, телекомуникациите, транспортните услуги, образованието, болничната дейност и други услуги за населението. Възможни са аварии на труднодостъпни места в магистрални електропроводи, които да доведат до проблеми в доставката на електроенергия.

Нарушено електроснабдяване за продължителен период от време влияе върху всички сфери на обществения живот, може да доведе до големи икономически и социални последствия, анулиране на резервации в хотели, прекъсване на учебния процес в училищата и детските градини, проблеми в болничните заведения, банковия сектор, в търговията, доставките и съхранението на хранителни продукти, телекомуникациите, водоснабдяването на населените места, отоплението на населението и обществените сгради и други.

Натрупването на тежък сняг по покривите на сградите може да доведе до разрушаване на конструкциите.

Големи ранни снеговалежи могат да нанесат значителни поражения на дървета.

Рязкото снеготопене може да е предпоставка за наводнения, повишаване нивото на речните корита, язовирите и подпочвените води.

**4. Приети условия за планиране:**

4.1 Голям брой засегнати жители и възможни човешки жертви при продължителен престой на открито.

4.2 Затруднен и ограничен достъп до населените места и в тях.

4.3 Необходимост от въвеждане на значителен технически и човешки ресурс при овладяване на бедствието.

4.4 Нарушение на снабдяването и услугите- електроснабдяване, водоснабдяване, транспорт, комуникации, продукти от първа необходимост и други.

4.5 Затруднен достъп до болнични заведения- транспортиране на родилки, нуждаещи се от хемодиализа и други специфични здравни потребности.

4.6 Затруднения в изхранването на животните във фермите и достъпа до тях.

**5. Последователност на действията:**

**5.1 Оперативна готовност:** Националния институт по метеорология и хидрология (НИМХ) извършва краткосрочни, средносрочни и месечни прогнози за снеговалежите в страната. Оперативното звено в НИМХ издава краткосрочни прогнози за времето – ежедневно за следващите 24-36 часа. В рамките на краткосрочната прогноза се издават и **предупреждения за опасни и особено опасни метеорологични явления**. Предупрежденията се дават в цвят, в зависимост едновременно от вероятността да се случи опасно явление и влиянието, което би могло да окаже то върху живота и дейността на хората. Всеки цвят има определено послание.



Опасните явления се обявяват със съответен код и цвят:

Ако вашият регион е в **зелено** - опасни метеорологични явления не се очакват.

**Жълто -**  ***„Потенциална опасност“***. Има повишена вероятност за опасни метеорологични явления. Възможни са щети. Следете прогнозата за времето. Не предприемайте неоправдан риск, особено при извършване на дейности, които зависят от времето.

**Оранжево** - ***„Опасност“***. Прогнозират се опасни и особено опасни метеорологични явления. Съществува голяма вероятност за материални щети. Възможни са човешки жертви. Бъдете много внимателни, следете подробната информация за очакваните метеорологични условия и следвайте съветите на властите.

**Червено** - ***„Голяма опасност“***. Прогнозират се екстремни метеорологични явления със значителен териториален обхват. Има висок риск от големи щети върху инфраструктурата и околната среда. Съществува повишена вероятност за човешки жертви. Бъдете изключително внимателни. Задължително следвайте съветите и разпорежданията на властите и бъдете готови за извънредни мерки.

Данните са обществено достъпни на сайта на НИМХ, а освен това се предоставят на Средствата за масова комуникация, на областни и общински администрации, на държавни органи и институции. Данни се предоставят и на Националния оперативен център на ГД ПБЗН и Оперативните центрове на РД ПБЗН.

Ранното предупреждение и оповестяването на органите на изпълнителната власт и на населението при бедствия се определят с Наредбата за условията и реда за функциониране на националната система за ранно предупреждение и оповестяване на органите на изпълнителната власт и населението при бедствия и за оповестяване при въздушна опасност, приета с ПМС № 48 от 1.03.2012 г. (Обн. ДВ, бр. 20 от 2012 г.).

Дежурният в ОЦ на РД ПБЗН, оперативният дежурен на ОДМВР, дежурните по областен и общински съвети за сигурност получават информация за снеговалежите и снегонавяванията и я обменят по между си. Информацията може да се получава и от НОЦ-ГД ПБЗН, ЕЕНСП-112, Националния институт по метеорология и хидрология, Ситуационния център на Агенция пътна инфраструктура, свидетели, потърпевши и други.

ОЦ на РД ПБЗН уведомява компетентните съставни части на единната спасителна система и координират по-нататъшната дейност на основата на стандартна оперативна процедура

Компетентните съставни части на ЕСС, отговорни за изпълнение на дейностите при снеговалежи и снегонавявания са: - Областно пътно управление, РД ПБЗН, ОД МВР, РЦСМП, БЧК, кметове на засегнати общини и доброволни формирования към тях, Регионална дирекция по горите, РЗИ, ОДБХ, „В и К“ дружествата и фирмите включени в плана за защита при бедствия. Същите привеждат в готовност силите и средствата за реагиране.

ОЦ на РД ПБЗН оповестява общинския щаб на засегнатата община за изпълнение на съответния план за защита при бедствия, по заповед на кмета на общината или Директора на РД ПБЗН.

При техническа неизправност на Националната система за ранно предупреждение и оповестяване на органите на изпълнителната власт, дежурният по Общински съвет за сигурност оповестява личния състав на общинския щаб по разпореждане на кмета на общината.

Дежурните екипи на РД ПБЗН, ОД МВР, РЦСМП, поддържат постоянна оперативна готовност и работят на непрекъснат сменен режим.

Времето за привеждане в готовност на останалите структури в работно време е 30 минути, а в извън работно време – 60 минути.

**5.2 Ред за активиране на плана:**

Кметът на общината обявява със заповед бедствено положение за цялата или за част от територията на общината. Копие от заповедта по ал. 1 се изпраща незабавно на областния управител и на министъра на вътрешните работи. С обявяването на бедствено положение се въвежда общинският план за защита при бедствия. Кметът на общината, подпомаган от изградения на основание чл. 65(1),т.7 от Закона за защита при бедствия щаб за изпълнение на общинския план за защита при бедствия и за взаимодействие с областния щаб, съвместно с компетентните държавни и общински органи и организации, търговски дружества и еднолични търговци, центрове за спешна медицинска помощ, други лечебни и здравни заведения, юридически лица с нестопанска цел, включително въоръжените сили и доброволни формирования по чл.41 от ЗЗБ, при **силни бури, снегонавявания и обледявания**, създава такава организация на работа, гарантираща в кратки срокове оказване на медицинска помощ на пострадалите, ограничаване мащабите на възможните последствия, защита на населението и ликвидиране на последствията /източниците/ на рискови фактори за населението и околната среда. Със заповед кметът определя ръководител на операциите.

Организират се и се провеждат следните мероприятия:

-извършване на анализ и оценка на обстановката с оглед прогнозиране на последствията от **силни бури, снегонавявания и обледявания,** и изготвяне на предложение и предварителни указания, за прилагане на защитни мерки за населението, животните и материалните ценности;

-населението се предупреждава по местните радиа, телевизии, преса и се препоръчва на водачите на МПС да не предприемат рискови пътувания извън населените места;

-незабавно се информират висшестоящите органи, съгласно определения ред;

-извършва се медицинско осигуряване и оказване на медицинска помощ на засегнатото население;

-уведомяват се и се привеждат в готовност за работа Доброволното формирование, предвидено за действие в групировката на силите и средствата;

-аварийните екипи се осигуряват с необходимите с технически, транспортни и комуникационни средства, извършват анализ, оценка и прогнозиране на обстановката.

Ако мащаба на бедствието надхвърля възможностите за справяне с наличните сили и средства на ЕСС на общинско ниво и са необходими допълнителни ресурси, кметът на общината, може да поиска от областния управител помощ и обявяване на бедствено положение на областно ниво, чрез оперативния център на РДПБЗН-Разград. С обявяването на бедствено положение на областно ниво, се въвежда областният план за защита при бедствия и управлението преминава на областно ниво, с възможност за използване на всички налични сили, средства и ресурси на територията на областта.

Общинският щаб за изпълнение на общинския план за защита при бедствия в засегнатите територии продължава да изпълняват своите функции и задължения, като координацията и управлението на силите и средствата на ЕСС се осъществява на областно ниво от областния управител и щабът за изпълнение на областния план за защита при бедствия.

Искане на допълнителни ресурси се извършва чрез попълване на приложение №6 в приложение №4 СОП към основния план.

**5.3 Определяне на защитни действия:**

* Приемане, анализиране и разпределяне на информацията за мащабите на бедствието;
* Издирване, спасяване и евакуация;
* Оказване на първа долекарска помощ на пострадали;
* Транспортиране на родилки, пациенти на хемодиализа и други до болнични заведения;
* Преустановяване движението на превозни средства по пътища и жп линии- при необходимост;
* Разчистване на пътища и извличане на закъсали МПС;
* Осигуряване на проходимост на републиканската и общинската пътна мрежа;
* Действия по възстановяване на движението по железопътните линии;
* Транспортиране на пострадали до лечебни заведения;
* Осигуряване на стоки от първа необходимост-хранителни продукти, вода и лекарства;
* Отстраняване на аварии по електропроводи, водопроводи и комуникации;
* Осигуряване на обществен ред, регулиране на движението и отцепване на мястото за намеса;
* Осигуряване придвижването на медицински екипи;
* Настаняване на пострадали в резервен сграден фонд;
* Осигуряване на резервно електроснабдяване на обекти от критичната инфраструктура;
* Осигуряване на горива за отопление;
* Преустановяване на учебния процес в училищата и детските градини- при необходимост;
* Осигуряване храна за животни в големите животновъдни обекти;
* Периодично информиране на населението за бедствието и даване на препоръки за поведение.

**5.4 Предупреждение и оповестяване на населението:** Предупреждението на населението за предстоящи **силни бури, снегонавявания и обледявания** се извършва чрез Националната система за ранно предупреждение и оповестяване и регионалните медии.

За територията на общината се подава акустичен сигнал от електромеханичните сирени без речева информация. Предприемат се действия за допълнително оповестяване чрез мегафони и/или с автомобили оборудвани с високоговорители на РД ПБЗН Разград, ОД МВР Разград и общинските администрации.

Информация за характеристиките, прогнозата и мащабите на бедствието, указания за поведение и действие на населението се подава и чрез регионалните оператори на радио и телевизионни програми, както и чрез радиотранслационните възли в населените места.

Отговорникът за публична информация към Общинския щаб за защита при бедствия, организира предоставянето на информация за населението чрез медиите за мащабите на бедствието, и предприетите мерки от изпълнителната власт и Единната спасителна система.

**5.5 Изпълнение на защитни действия:** Повечето защитни действия се прилагат едновременно съобразно обстановката и решенията на Общинския щаб за защита при бедствия и ръководителя на операциите.

|  |  |
| --- | --- |
| **ДЕЙСТВИЯ** | **ОТГОВОРНИ СТРУКТУРИ** |
| Приемане, анализиране и разпределяне на информацията за мащабите на бедствието. | ЕЕНСП 112, ОЦ на РДПБЗН, ОДМВР, дежурни в областен и общински съвети за сигурност, Ситуационен център на АПИ. |
| Издирване, спасяване и евакуация. | РДПБЗН, ОДМВР, доброволно формирование към общината. |
| Оказване на първа долекарска помощ на пострадали. | ЦСМП, БЧК, РДПБЗН, доброволно формирование към общината. |
| Транспортиране на родилки, пациенти на хемодиализа и други до болнични заведения. | ЦСМП, РДПБЗН. |
| Преустановяване движението на превозни средства по пътища и жп линии - при необходимост. | ОПУ, НКЖИ, кмет на община, ОДМВР. |
| Разчистване на пътища. | ОПУ и кмет на община, РДГ за паднали дървета от горски фонд, РДПБЗН, доброволно формирование към общината. |
| Извличане на закъсали МПС. | ОПУ и кмет на община, чрез пътно поддържащите фирми, РДПБЗН - при наличие на специализирана техника за дейността. |
| Осигуряване на проходимост на републиканската и общинската пътна мрежа. | ОПУ и кмет на община, чрез пътно поддържащите фирми и допълнителна техника при необходимост |
| Транспортиране на пострадали до лечебни заведения. | ЦСМП, РДПБЗН, БЧК. |
| Осигуряване на стоки от първа необходимост-хранителни продукти, вода и лекарства. | Кмет на община, общински щаб за защита при бедствия, РДПБЗН. |
| Отстраняване на аварии по електропроводи, водопроводи и комуникации. | Собственици на обектите и съоръженията. |
| Осигуряване на обществен ред, регулиране на движението и отцепване на мястото за намеса. | ОДМВР. |
| Осигуряване придвижването на медицински екипи. | РДПБЗН, фирми с тежка техника. |
| Настаняване на пострадали в резервен сграден фонд. | Кмет на община, РДСП. |
| Осигуряване на резервно електроснабдяване на обекти от критичната инфраструктура. | Собственици на обекти, електроснабдителни оператори, кмет на община. |
| Осигуряване на горива за отопление. | Кмет на община. |
| Преустановяване на учебния процес в училищата и детските градини - при необходимост. | Кмет на община, РУО. |
| Осигуряване храна за животни в големите животновъдни обекти. | Собственици на обекти. |
| Периодично информиране на населението за бедствието и даване на препоръки за поведение. | Общински щаб за защита при бедствия- връзки с обществеността. |

**5.6 Изпълнение на дейности по възстановяване:**

**Редът е разписан в Раздел VI от Плана за защита при бедствия – Възстановяване и подпомагане.**

Организирането, координирането, съхранението и предоставянето на населението на дарения и помощи се извършва от Областния съвет на БЧК със съдействието на кмета на общината.

Неотложните възстановителни работи след бедствие за обектите, общинска собственост, се организират от кмета на общината, съгласно общинския план за защита при бедствия, а за обектите държавна собственост – от областния управител и териториалните структури на министерства и ведомства.

Общинския щаб за изпълнение на общинския план за защита при бедствия, на база оценка и анализ на ситуацията, предлага решения за възстановяване на жизнено важни услуги за населението.

|  |  |
| --- | --- |
| **Дейности** | **Отговорни структури** |
| Осигуряване на фургони и сглобяеми къщи за останалите без подслон. Настаняване на евакуирано население. | Кмет на община Общ.А, БЧК, РДСП. |
| Оглед на обекти от критичната инфраструктура и действия по възстановяването им. | Собственици на обекти. |
| Дейности по неотложен ремонт на съоръжения и възстановяване на електроподаването, газоподаването и водоподаването. | Доставчици на услугите. |
| Оглед на жилищни и обществени сгради засегнати от бедствието. | Кмет на община. |
| Организиране и разпределяне на помощи от дарителски кампании. | Кмет на община, БЧК. |
| Лечение на пострадали. | Болнични заведения, МЗ. |
| Оказване на психологична помощ и психосоциална подкрепа на пострадалите и на спасителните екипи. | БЧК, РЗИ, ОДМВР. |
| Допълнително почистване на пътищата от натрупани големи снежни маси и изрязани паднали дървета в сервитутите. | Кмет на община, ОПУ. |
| Възстановяване на учебния процес в училищата и детските градини. | Кмет на община и РУО. |
| Оценка на състоянието на епидемиологичната и епизоотичната обстановка. | РЗИ и ОДБХ. |
| Оценка на годността на водоизточниците и питейната вода. | РИОСВ, РЗИ, В и К дружествата. |
| Осигуряване на обществения ред. | ОДМВР, частни охранителни фирми при необходимост. |
| Проверка на състоянието на големите животновъдни обекти. | ОДБХ, ОД Земеделие, собственици на големи животновъдни обекти. |

**6. Организация и разпределение на отговорностите:**

**6.1 Основни части на Единната спасителна система:** Предприемат незабавни действия по изпълнението на плана.

**6.2 Кмет на община Разград:**

Кметът на общината обявява със заповед бедствено положение за цялата или за част от територията на общината. Копие от заповедта по ал. 1 се изпраща незабавно на областния управител и на министъра на вътрешните работи. С обявяването на бедствено положение се въвежда общинският план за защита при бедствия. Кметът на общината, подпомаган от изградения на основание чл. 65(1),т.7 от Закона за защита при бедствия щаб за изпълнение на общинския план за защита при бедствия и за взаимодействие с областния щаб, съвместно с компетентните държавни и общински органи и организации, търговски дружества и еднолични търговци, центрове за спешна медицинска помощ, други лечебни и здравни заведения, юридически лица с нестопанска цел, включително въоръжените сили и доброволни формирования по чл.41 от ЗЗБ, създава такава организация на работа, гарантираща в кратки срокове оказване на медицинска помощ на пострадалите, ограничаване мащабите на възможните последствия, защита на населението и ликвидиране на последствията /източниците/ на рискови фактори за населението и околната среда. Със заповед кметът определя ръководител на операциите.

.

**6.3 Общинския щаб за изпълнение на Общинския план за защита при бедствия и за взаимодействие с Областния щаб извършва:**

* Анализ и оценка на обстановката;
* Предлага на кмета за одобрение решения относно необходимия обем и ресурсно осигуряване на спасителни и неотложни аварийно-възстановителни работи за предотвратяване, ограничаване и ликвидиране на последствията от бедствието и за подпомагането на засегнатото население;
* Осъществява контрол по изпълнението на задачите и мерките за овладяване на бедствието;
* Информира чрез медиите населението за развитието на бедствието, за предприетите действия за неговото ограничаване и овладяване и за необходимите предпазни мерки и действия;
* Докладва на кмета за хода на провежданите защитни мероприятия;
* Членовете на Общинския щаб за защита при бедствия изпълняват и др. дейности възложени им от кмета на общината;

Общинския щаб за изпълнение на общинския план за защита при бедствия осъществява дейността си в гр. Разград, ул. „Бели лом“ №37а в зала 308 на 3-ти етаж, а при необходимост, в сградата на РД ПБЗН Разград или друго място, определено съобразно обстановката.

**Ръководство и координация:**

**7.1 Ръководител на операциите:**

Определя се със заповед на кмета на община. Осъществява взаимодействието и координацията между частите на единната спасителна система, участващи в изпълнението на дейностите при бури, снегонавявания и обледявания. Притежава необходимата експертиза и опит. Ръководителят на операциите организира и контролира изпълнението на одобрените решения на Общинския щаб за изпълнение на Общинския план за защита при бедствия.

При провеждане на спасителни и неотложни аварийно-възстановителни работи има право да:

* забрани или ограничи влизането на лица в района на бедствието;
* нареди временно извеждане на лица от района на бедствието;
* разпореди незабавно извършване или спиране на строителни работи, теренни преустройства или разрушаване на строежи или части от тях с цел предотвратяване или намаляване на негативните последици от бедствието;
* поиска от юридически или физически лица предоставяне на помощ в съответствие с възможностите им;
* създаде щаб на ръководителя на операциите с представители на участващите екипи от единната спасителна система;
* раздели района на бедствието на сектори или на участъци, да определи техни ръководители, да им възлага задачи, както и да разпределя сили и средства за тях.

**7.2 Оперативен център на РД ПБЗН:** Осъществява координация на съставните части на единната спасителна система:

* Приема и оценява информацията за бедствието;
* Уведомява компетентните съставни части на единната спасителна система и координира по-нататъшната дейност на основата на стандартни оперативни процедури
* Извършва ранно предупреждение и оповестяване на органите на изпълнителната власт, съставните части на единната спасителна система и населението;
* По искане на ръководителя на операциите организира включването на предвидените в плановете за защита при бедствия съставни части на единната спасителна система, както и допълнителни сили и средства.

**8. Събиране и обмен на информация за бедствието:** Оперативният център в РДПБЗН Разград приема и оценява информацията за обстановката при силни бури, снеговалежи и снегонавявания. Получената и предадена гласова информация в и от оперативния център се записва и архивира с възможности за последващо прослушване.

В зависимост от мащаба и последиците от бедствието, периода на събиране и обобщаване на информацията е на всеки 30 минути или всеки 1 час. При нормализиране на обстановката периода може да удължи на 2 пъти дневно. Данните се предават и в Общинския щаб за защита при бедствия.

Предаването на информацията на национално ниво се извършва съгласно стандартна оперативна процедура .

Информацията в ОЦ на РДПБЗН Разград се получава от:

* Националния институт по метеорология и хидрология.
* Приетите информация и сигнали, подадени от населението на ЕЕНСП 112 Районен център-Русе и Националния оперативен център;
* Информация от Ситуационния център на АПИ и Областно пътно управление.
* Информация и сигнали от дежурните по общински съвет за сигурност в общините.
* Информация и сигнали от дежурния в областния съвет за сигурност.
* Информация от дежурния в ОД МВР Разград и от дежурния в Районна координационна централа на ЦСМП Разград.
* Информация от ръководителя на операциите и екипите в мястото на намесата.
* Информация от обекти на критичната инфраструктура.

**9. Комуникации:** Наличните средства и възможности за комуникация в областта са директните телефонни връзки, мобилните телефонни връзки, радио връзки и интернет. Предприятията, осъществяващи електронни съобщения, са длъжни да съдействат на МВР за осъществяване на комуникациите при бедствия и на Националната система за спешни повиквания с единен европейски номер 112 (чл. 30 от ЗЗБ).

За комуникация се използват и средствата, работещи на работния честотен диапазон на МВР. При възможност и при необходимост допълнително могат да се използват средствата за комуникация на таксиметрови и транспортни фирми и други.

**10. Ресурсно осигуряване на плана:**

Финансовото осигуряване на плана се осигурява от Държавния бюджет чрез МКВПМС, Общинските бюджети, Бюджетите на министерства и ведомства, дарения и други. Средства за поддържане и снегопочистване на уличната пътна мрежа в гр. Разград и останалите населени места от общината, са предвидени в договорите с фирмите извършващи снегопочистването. Осигурени са средства за непредвидени разходи на дейности по защитата при бури, снегонавяване и обледяване, както и средства за осигуряване на неотложна помощ на бедстващи хора включваща:

- транспортиране, изхранване и временно настаняване;

- осигуряване на отопление, топли дрехи, постеловъчни материали и др.;

-други разходи.

**11. Приложения към план за защита при силни бури, снегонавявания и обледявания:**

**Приложение № 1 -** Схема за координация на съставните части на ЕСС;

**Приложение № 2 -**  Разчет за необходимостта от хранителни продукти, вода, лекарствени средства и медицински изделия на 1 човек за три дни. Складове на едро за хранителни стоки и хлебопроизводители.;

**Приложение № 3 -** Медицинско осигуряване на СНАВР;

**Приложение № 4 -** Оперативен план зимно поддържане и снегопочистване на ОП „ Паркстрой“

– на хартиен носител;

**Приложение № 5** – Оперативен план зимно поддържане и снегопочистване на „ Пътно строителство“ АД– на хартиен носител;

**Приложение № 6 –** Оперативен план зимно поддържане и снегопочистване на „ F.C.C. България“ ЕООД- филиал Разград– на хартиен носител.

Приложение № 1

**ОБЕКТИ ОТ НАЦИОНАЛНОТО СТОПАНСТВО**

**СИЛИ**

**ЗА РЕАГИРАНЕ**

**ЕДИННА**

**СПАСИТЕЛНА**

**СИСТЕМА**

**ОБЛАСТЕН УПРАВИТЕЛ**

**ЩАБ**

**КМЕТ НА ОБЩИНА**

**ЩАБ**

**СИЛИ ЗА РЕАГИРАНЕ В ОБЩИНАТА**

**РЪКОВОДИТЕЛИ НА ОБЕКТИ ОТ НАЦИОНАЛНОТО СТОПАНСТВО**

**СИЛИ ЗА РЕАГИРАНЕ В ОБЕКТА**

**ОКИЦ**

**Ръководител**

**на място**

**112**

**ОУПБЗН**

**ЦСМП**

**ОД на МВР**

**Спешно**

**повикване**

**Системи за мониторинг и**

**наблюдение**

**НОКИЦ**

**Схема за координация на съставните части на ЕСС**

Приложение № 2

РАЗЧЕТ

за необходимостта от хранителни продукти, вода, лекарствени средства и медицински изделия на 1 човек за три дни

|  |  |  |  |  |  |
| --- | --- | --- | --- | --- | --- |
| **Хранителни продукти и вода** | **Количе-**  **ство** | **Лекарствени**  **средства** | **Количе-**  **ство** | **Медицински**  **изделия** | **Количе-**  **ство** |
| Хляб | 3 бр. | Антидепресанти | 10 табл. | Превързочни м-ли | 10 бр. |
| Консерви-месни | 6 бр. | Антибиотик | 10 табл. | Шини | 1 бр. |
| Млечни продукти | 600 гр. | Аналгетични | 10 табл. | Дезинфектанти | 100 гр. |
| Колбаси | 600 гр. | Спазмолитик | 10 табл. | Спринцовки едн.упот. | 1 бр. |
| Захарни изделия | 6 бр. | Нитрати | 10 табл. |  |  |
| Консерви-зеленчуци | 200 гр. |  |  |  |  |
| Минерална вода | 6 л. |  |  |  |  |

mso12

**Приложение № 3**

**МЕДИЦИНСКО ОСИГУРЯВАНЕ НА С Н А В Р**

**1. Център за спешна медицинска помощ /ЦСМП/, филиали на ЦСМП, екипи за оказване на спешна помощ.**

Разпределението на структурите от системата за спешна медицинска помощ в област Разград по общини е както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  по  ред | Област,  община | Ц С М П | ФЦСМП | Спешно  отделение  към МБАЛ | Реанима-ционни  екипи | Лекарски  екипи | Долекар-  ски екипи | Транс-портни  екипи |
|  | **Област Разград** | 1 | 5 | 1 | 3 | - | 2 | 1 |
| 1. | Община Разград | 1 | 1 | 1 | 1 | - | 2 | 1 |
| 2. | Община Исперих | - | 1 | - | 1 | - | - | - |
| 3. | Община Кубрат | - | 1 | - | 1 | - | - | - |
| 4. | Община Завет | - | - | - | - | - | - |  |
| 5. | Община Лозница | - | 1 | - | - | - | 1 | - |
| 6. | Община Самуил | - | - | - | - | - | - | - |
| 7. | Община Цар Калоян | - | 1 | - | - | - | 1 | - |

**2. Информация за възможностите на лечебните и здравни заведения да осъществяват медицинско осигуряване /леглови фонд, медицинска апаратура, транспортни средства – линейки и друг транспорт/ и други.**

***а/ Леглови фонд.***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| №  по  ред | Област,  община | Болнични  легла  /общо/ | От тях:\* | | | | | | | | | |
| ХЛ | Тр.Л | ТЛ | ПЛ | РИЛ | АГЛ | ИЛ | НЛ | РФЛ | Други |
|  | **Област Разград** | **634** | **86** | **10** | **142** | **158** | **16** | **45** | **10** | **79** | **15** | **73** |
| 1. | Община Разград | 438 | 53 | 10 | 95 | 130 | 10 | 20 | 10 | 40 | 15 | 55 |
| 2. | Община Исперих | 100 | 18 | - | 24 | 12 | 6 | 10 | - | 18 | - | 12 |
| 3. | Община Кубрат | 92 | 15 | - | 23 | 16 | - | 15 | - | 21 | - | 2 |
| 4. | Община Завет | 1 | - | - | - |  |  | - | - | - | - | 1 |
| 5. | Община Лозница | 1 | - | - | - |  |  | - | - | - | - | 1 |
| 6. | Община Самуил | 1 | - | - | - |  |  | - | - | - | - | 1 |
| 7. | Община Цар Калоян | 1 | - | - | - |  |  | - | - | - | - | 1 |

**\* Забележка:**

**ХЛ** - хирургични легла

**Тр.Л** - травматологични легла

**ТЛ**  - терапевтични легла

**ПЛ**  - педиатрични легла

**АГЛ**  - акушеро-гинекологични легла

**ИЛ**  - инфекциозни легла

**НЛ** - неврологични легла

**РФЛ**  - рехабилитационни и физиотерапевтични легла

**други** - урологични и психиатрични легла и легла във филиалите на ЦСМП

***б/ Транспортни средства.***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  по  ред | Област, община, здравни и  лечебни заведения | Всичко | От тях : | | | | | |
| линейки | реаномо-  били | флуоро-  графи | леки | леко-  товарни | товарни |
| 1 | 2 | 3 | 4 | 5 | 6 | 7 | 8 | 9 |
|  | **Област Разград** | **41** | **9** | **5** | **1** | **20** | **3** | **-** |
| ***1.*** | ***Община Разград*** | ***24*** | ***6*** | ***1*** | ***1*** | ***15*** | ***1*** | ***-*** |
| 1.1. | РИЗ - Разград | 5 | - | - | - | 5 | - | - |
| 1.2. | ДМСГД - Разград | 3 | - | - | - | 2 | 1 | - |
| 1.3. | ЦСМП – Разград | 9 | 5 | 1 | - | 3 | - | - |
| 1.4. | ДКЦ І - Разград | - | - | - | - | - | - | - |
| 1.5. | МБАЛ – Разград | 7 | 2 | - | 1 | 4 | - | - |
|  |  |  |  |  |  |  |  |  |
| ***2.*** | ***Община Исперих*** | ***5*** | ***1*** | ***2*** |  | ***2*** | ***-*** | ***-*** |
| 2.1. | ЦСМП – филиал Исперих | 2 | - | 2 | - | - | - | - |
| 2.2. | МБАЛ - Исперих | 3 | 1 | - | - | 2 | - | - |
|  |  |  |  |  |  |  |  |  |
| ***3.*** | ***Община Кубрат*** | ***9*** | ***2*** | ***2*** | ***-*** | ***3*** | ***2*** | ***-*** |
| 3.1. | ЦСМП – филиал Кубрат | 3 | 1 | 2 | - | - | - | - |
| 3.2. | МБАЛ - Кубрат | 6 | 1 | - | - | 3 | 2 | - |
|  |  |  |  |  |  |  |  |  |
| ***4.*** | ***Община Лозница*** | ***2*** | ***-*** | ***2*** | ***-*** | ***-*** | ***-*** | ***-*** |
| 4.1. | ЦСМП – филиал Лозница | 2 | - | 2 | - | - | - | - |
|  |  |  |  |  |  |  |  |  |
| ***5.*** | ***Община Цар Калоян*** | ***1*** | ***1*** | ***-*** | ***-*** | ***-*** | ***-*** | ***-*** |
| 5.1. | ЦСМП – филиал Цар Калоян | 1 | 1 | - | - | - | - | - |

**3. Възможности и задачи на лечебните и здравни заведения при СНАВР.**

*а/ Разпределение на лекарите в първичната извън болнична помощ и на аптеките в област Разград*

**(броя на населението е към 31.12 2010 г.)**

|  |  |  |  |  |  |  |  |
| --- | --- | --- | --- | --- | --- | --- | --- |
| №  по  ред | Област, общини | Население  (брой) | АПМП-ИП\* | АПМП-ГП\* | АПСП-ИП\* | АПСП-ГП\* | Аптеки |
|  | ***Област Разград*** | ***132 004*** | ***58*** | ***6*** | ***65*** | ***6*** | ***46*** |
| 1. | Община Разград | 55 004 | 26 | 2 | 43 | 4 | 29 |
| 2. | Община Исперих | 22 816 | 10 | - | 11 | 2 | 5 |
| 3. | Община Кубрат | 19 789 | 8 | 4 | 8 | - | 5 |
| 4. | Община Завет | 11 097 | 3 | - | 1 | - | 3 |
| 5. | Община Лозница | 9 534 | 5 | - | 3 | - | 1 |
| 6. | Община Самуил | 7 533 | 4 | - | - | - | 1 |
| 7. | Община Цар Калоян | 6 231 | 2 |  | 2 |  | 2 |

\* Забележка:

- АПМП-ИП – амбулатория за първична медицинска помощ – индивидуална практика;

- АПМП-ИП – амбулатория за първична медицинска помощ – групова практика

- АПМП-ИП – амбулатория за първична стоматологична помощ – индивидуална практика;

- АПМП-ИП – амбулатория за първична стоматологична помощ – групова практика;

***б/ Специализирани медицински екипи.***

|  |  |  |  |  |  |  |
| --- | --- | --- | --- | --- | --- | --- |
| №  по  ред | Вид на медицинския екип | РЗИ  (брой) | МБАЛ-Разград  (брой) | МБАЛ-Исперих  (брой) | МБАЛ-Кубрат  (брой) | Общо за областта |
| 1. | Общохирургичен | - | 4 | 1 | 1 | 6 |
| 2. | Травматологичен | - | 2 | - | - | 2 |
| 3. | Офталмологичен | - | 1 | - | - | 1 |
| 4. | Анестезиологичен | - | 1 | - | - | 1 |
| 5. | Микробиологичен | 1 | - | - | - | 1 |
| 6. | Хигиенен | 1 | - | - | - | 1 |
| 7. | Дезинфекционен | - | - | - | - | - |
|  | **Всичко:** | **2** | **9** | **1** | **1** | **13** |